CELEX: 32021R1151
Language: ro
Date: 2021-07-07 00:00:00
Title: Regulamentul (UE) 2021/1151 al Parlamentului European și al Consiliului din 7 iulie 2021 de modificare a Regulamentelor (UE) 2019/816 și (UE) 2019/818 în ceea ce privește stabilirea condițiilor de acces la alte sisteme de informații ale UE în scopuri legate de Sistemul european de informații și de autorizare privind călătoriile

14.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 249/7
               
            
         REGULAMENTUL (UE) 2021/1151 AL PARLAMENTULUI EUROPEAN ȘI AL CONSILIULUI
         din 7 iulie 2021
         de modificare a Regulamentelor (UE) 2019/816 și (UE) 2019/818 în ceea ce privește stabilirea condițiilor de acces la alte sisteme de informații ale UE în scopuri legate de Sistemul european de informații și de autorizare privind călătoriile
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 82 alineatul (1) litera (d),
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         hotărând în conformitate cu procedura legislativă ordinară (1),
         întrucât:
         
                     (1)
                  
                  
                     Regulamentul (UE) 2018/1240 al Parlamentului European și al Consiliului (2) a instituit Sistemul european de informații și de autorizare privind călătoriile („ETIAS”) pentru resortisanții țărilor terțe exonerați de obligația de a deține viză la trecerea frontierelor externe ale Uniunii. Respectivul regulament a stabilit condițiile și procedurile pentru eliberarea sau refuzarea autorizațiilor de călătorie în temeiul ETIAS.
                  
               
                     (2)
                  
                  
                     ETIAS permite să se evalueze dacă prezența respectivilor resortisanți ai țărilor terțe pe teritoriul statelor membre ar constitui un risc în materie de securitate, ori de imigrație ilegală sau un risc epidemiologic ridicat.
                  
               
                     (3)
                  
                  
                     Pentru a permite sistemului central al ETIAS să prelucreze dosarele de cerere, astfel cum se menționează în Regulamentul (UE) 2018/1240, este necesar să se stabilească interoperabilitatea dintre sistemul de informații al ETIAS, pe de o parte, și Sistemul de intrare/ieșire („EES”), Sistemul de informații privind vizele („VIS”), Sistemul de informații Schengen („SIS”), Eurodac și Sistemul european de informații cu privire la cazierele judiciare ale resortisanților țărilor terțe („ECRIS-TCN”) (denumite în continuare „alte sisteme de informații ale UE”) și datele Europol, astfel cum sunt definite în regulamentul respectiv (denumite în continuare „datele Europol”), pe de altă parte.
                  
               
                     (4)
                  
                  
                     Prezentul regulament, împreună cu Regulamentele (UE) 2021/1150 (3) și (UE) 2021/1152 (4) ale Parlamentului European și ale Consiliului, stabilește normele privind realizarea interoperabilității dintre sistemul de informații ETIAS, pe de o parte, și alte sisteme de informații UE și datele Europol, pe de altă parte, și condițiile de consultare a datelor stocate în alte sisteme de informații ale UE și a datelor Europol de către ETIAS în scopul identificării automate a răspunsurilor pozitive. Prin urmare, este necesar să se modifice Regulamentele (UE) 2019/816 (5) și (UE) 2019/818 (6) ale Parlamentului European și ale Consiliului, pentru a conecta sistemul central al ETIAS la alte sisteme de informații ale UE și la datele Europol și pentru a preciza datele care vor fi transmise între respectivele sisteme de informații ale UE și datele Europol.
                  
               
                     (5)
                  
                  
                     În ceea ce privește realizarea interoperabilității cu Eurodac, în conformitate cu Regulamentul (UE) 2018/1240, modificările necesare subsecvente vor fi adoptate cu ocazia adoptării versiunii reformate a Regulamentului (UE) nr. 603/2013 al Parlamentului European și al Consiliului (7).
                  
               
                     (6)
                  
                  
                     Portalul european de căutare (ESP), instituit prin Regulamentul (UE) 2019/817 al Parlamentului European și al Consiliului (8) și Regulamentul (UE) 2019/818, va permite ca datele stocate în ETIAS și datele stocate în alte sisteme de informații ale UE vizate să facă obiectul unor interogări în paralel.
                  
               
                     (7)
                  
                  
                     Ar trebui stabilite aspecte practice de natură tehnică pentru a permite ETIAS să verifice în mod regulat și automat în alte sisteme de informații ale UE dacă sunt îndeplinite în continuare condițiile pentru păstrarea dosarelor de cerere prevăzute în Regulamentul (UE) 2018/1240.
                  
               
                     (8)
                  
                  
                     Statele membre colectează și prelucrează deja date ale resortisanților țărilor terțe, astfel cum sunt definiți în Regulamentul (UE) 2019/816, în scopul regulamentului respectiv. Prezentul regulament nu impune statelor membre nicio obligație de a modifica sau de a extinde categoriile de date privind resortisanții țărilor terțe, astfel cum sunt definiți în Regulamentul (UE) 2019/816, care sunt deja colectate în temeiul respectivului regulament. În scopul interogării prin ETIAS a ECRIS-TCN, ar trebui să se adauge în fișierul de date ECRIS-TCN numai atenționările care indică faptul că resortisanții țărilor terțe, astfel cum sunt definiți în Regulamentul (UE) 2019/816, au fost condamnați pentru o infracțiune de terorism sau pentru orice altă infracțiune menționată în anexa la Regulamentul (UE) 2018/1240, dacă respectiva infracțiune este pasibilă de o pedeapsă privativă de libertate sau de o măsură de siguranță privativă de libertate cu o durată maximă de cel puțin trei ani în temeiul dreptului intern și codurile statelor membre de condamnare.
                  
               
                     (9)
                  
                  
                     În conformitate cu Regulamentul (UE) 2019/816 și pentru a sprijini obiectivul ETIAS de a contribui la un nivel ridicat de securitate prin furnizarea unei evaluări aprofundate a riscurilor în materie de securitate prezentate de solicitanți, înainte de sosirea acestora în punctele de trecere a frontierelor externe, în scopul de a stabili dacă există indicii concrete sau motive întemeiate bazate pe indicii concrete pentru a concluziona că prezența persoanelor respective pe teritoriul statelor membre constituie un risc în materie de securitate, ETIAS ar trebui să poată verifica dacă există corespondențe între datele din dosarele de cerere ETIAS și datele stocate în ECRIS-TCN, în ceea ce privește care state membre dețin informații privind resortisanții țărilor terțe, astfel cum sunt definiți în Regulamentul (UE) 2019/816, care au fost condamnați în ultimii 25 de ani pentru o infracțiune de terorism sau în ultimii 15 ani pentru orice altă infracțiune gravă menționată în anexa la Regulamentul (UE) 2018/1240, dacă respectiva infracțiune este pasibilă, în temeiul dreptului intern, de o pedeapsă privativă de libertate sau de o măsură de siguranță privativă de libertate cu o durată maximă de cel puțin trei ani.
                  
               
                     (10)
                  
                  
                     Condițiile, inclusiv drepturile de acces, în care unitatea centrală a ETIAS și unitățile naționale ale ETIAS pot consulta datele stocate în alte sisteme de informații ale UE în scopul ETIAS ar trebui să fie stabilite prin norme clare și precise referitoare la accesul unității centrale a ETIAS și al unităților naționale ale ETIAS la datele stocate în alte sisteme de informații ale UE, la tipurile de interogări și la categoriile de date, iar toate acestea ar trebui să se limiteze la ceea ce este strict necesar pentru îndeplinirea atribuțiilor lor. În aceeași ordine de idei, datele stocate în dosarele de cerere ETIAS ar trebui să fie vizibile numai pentru statele membre care utilizează sistemele de informații subiacente în conformitate cu modalitățile lor de participare.
                  
               
                     (11)
                  
                  
                     Un răspuns pozitiv semnalat de ECRIS-TCN nu ar trebui să însemne automat că resortisantul în cauză al unei țări terțe, astfel cum este definit în Regulamentul (UE) 2019/816, a fost condamnat în statele membre indicate. Existența unor condamnări anterioare ar trebui să fie confirmată exclusiv pe baza informațiilor primite din cazierele judiciare din statele membre în cauză.
                  
               
                     (12)
                  
                  
                     În temeiul Regulamentului (UE) 2018/1240, Agenția Uniunii Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție („eu-LISA”), instituită prin Regulamentul (UE) 2018/1726 al Parlamentului European și al Consiliului (9), este responsabilă pentru etapa de proiectare și dezvoltare a sistemului de informații al ETIAS.
                  
               
                     (13)
                  
                  
                     Prezentul regulament nu aduce atingere Directivei 2004/38/CE a Parlamentului European și a Consiliului (10).
                  
               
                     (14)
                  
                  
                     În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană (TUE) și la Tratatul privind funcționarea Uniunii Europene (TFUE), Danemarca nu participă la adoptarea prezentului regulament, acesta nu este obligatoriu pentru respectivul stat membru și nu i se aplică.
                  
               
                     (15)
                  
                  
                     În conformitate cu articolul 3 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la TUE și la TFUE, Irlanda poate notifica Președintelui Consiliului intenția sa de a participa la adoptarea și la aplicarea prezentului regulament.
                  
               
                     (16)
                  
                  
                     În conformitate cu articolele 1 și 2 și cu articolul 4a alineatul (1) din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la TUE și la TFUE, și fără a aduce atingere articolului 4 din protocolul respectiv, Irlanda nu participă la adoptarea prezentului regulament, acesta nu este obligatoriu pentru respectivul stat membru și nu i se aplică.
                  
               
                     (17)
                  
                  
                     Prin urmare, Regulamentele (UE) 2019/816 și (UE) 2019/818 ar trebui modificate în consecință.
                  
               
                     (18)
                  
                  
                     Întrucât obiectivele prezentului regulament, și anume modificarea Regulamentelor (UE) 2019/816 și (UE) 2019/818 pentru a conecta sistemul central al ETIAS la alte sisteme de informații ale UE și la datele Europol și pentru a preciza datele care vor fi transmise între respectivele sisteme de informații ale UE și datele Europol, nu pot fi realizate în mod satisfăcător de către statele membre dar, având în vedere amploarea și efectele lor, acestea pot fi realizate mai bine la nivelul Uniunii, aceasta poate adopta măsuri, în conformitate cu principiul subsidiarității, astfel cum este prevăzut la articolul 5 din TUE. În conformitate cu principiul proporționalității, astfel cum este prevăzut la articolul respectiv, prezentul regulament nu depășește ceea ce este necesar pentru realizarea acestor obiective.
                  
               
                     (19)
                  
                  
                     Autoritatea Europeană pentru Protecția Datelor a fost consultată în conformitate cu articolul 41 alineatul (2) din Regulamentul (UE) 2018/1725 al Parlamentului European și al Consiliului (11),
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului (UE) 2019/816
            Regulamentul (UE) 2019/816 se modifică după cum urmează:
            
                        1.
                     
                     
                        La articolul 1, se adaugă următoarea literă:
                        
                                    „(e)
                                 
                                 
                                    condițiile în care datele din ECRIS-TCN pot fi utilizate de unitatea centrală a ETIAS, instituită în cadrul Agenției Europene pentru Poliția de Frontieră și Garda de Coastă în conformitate cu articolul 7 din Regulamentul (UE) 2018/1240 al Parlamentului European și al Consiliului (*), pentru a sprijini obiectivul ETIAS de a contribui la un nivel ridicat de securitate prin furnizarea unei evaluări aprofundate a riscurilor în materie de securitate prezentate de solicitanți, înainte de sosirea acestora în punctele de trecere a frontierelor externe, în scopul de a stabili dacă există indicii concrete sau motive întemeiate bazate pe indicii concrete pentru a concluziona că prezența persoanelor respective pe teritoriul statelor membre constituie un risc în materie de securitate.
                                 
                              
                           (*)  Regulamentul (UE) 2018/1240 al Parlamentului European și al Consiliului din 12 septembrie 2018 de instituire a Sistemului european de informații și de autorizare privind călătoriile (ETIAS) și de modificare a Regulamentelor (UE) nr. 1077/2011, (UE) nr. 515/2014, (UE) 2016/399, (UE) 2016/1624 și (UE) 2017/2226 (JO L 236, 19.9.2018, p. 1).”"
                        
                     
                  
                        2.
                     
                     
                        Articolul 2 se înlocuiește cu următorul text:
                        
                           „Articolul 2
                           Domeniul de aplicare
                           Prezentul regulament se aplică prelucrării informațiilor privind identitatea resortisanților țărilor terțe care au făcut obiectul unor condamnări în statele membre, cu scopul de a identifica statele membre în care au fost pronunțate aceste condamnări. Cu excepția articolului 5 alineatul (1) litera (b) punctul (ii), dispozițiile prezentului regulament care se aplică resortisanților țărilor terțe se aplică, de asemenea, cetățenilor Uniunii care dețin și cetățenia unei țări terțe și care au făcut obiectul unor condamnări în statele membre.
                           Prezentul regulament:
                           
                                       (a)
                                    
                                    
                                       sprijină obiectivul VIS de a evalua dacă solicitantul unei vize, al unei vize de lungă ședere sau al unui permis de ședere ar putea reprezenta o amenințare la adresa ordinii publice sau securității interne, în conformitate cu Regulamentul (CE) nr. 767/2008;
                                    
                                 
                                       (b)
                                    
                                    
                                       sprijină obiectivul ETIAS de a contribui la un nivel ridicat de securitate, în conformitate cu Regulamentul (UE) 2018/1240;
                                    
                                 
                                       (c)
                                    
                                    
                                       facilitează și sprijină identificarea corectă a persoanelor în conformitate cu prezentul regulament și cu Regulamentul (UE) 2019/818.”
                                    
                                 
                     
                  
                        3.
                     
                     
                        La articolul 3, punctul 6 se înlocuiește cu următorul text:
                        
                                    „6.
                                 
                                 
                                    «autorități competente» înseamnă autoritățile centrale, Eurojust, Europol, EPPO, autoritățile desemnate pentru VIS, astfel cum sunt menționate la articolul 9d și la articolul 22b alineatul (13) din Regulamentul (CE) nr. 767/2008, și unitatea centrală a ETIAS, care au competența de a accesa sau de a interoga ECRIS-TCN în conformitate cu prezentul regulament;”.
                                 
                              
                  
                        4.
                     
                     
                        Articolul 5 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                la litera (a) punctul (iii), prima liniuță se înlocuiește cu următorul text:
                                                
                                                            „—
                                                         
                                                         
                                                            numărul de identificare sau tipul și numărul documentelor de identificare ale persoanei, inclusiv documentele de călătorie, precum și denumirea autorității emitente;”;
                                                         
                                                      
                                          
                                                (ii)
                                             
                                             
                                                litera (c) se înlocuiește cu următorul text:
                                                
                                                            „(c)
                                                         
                                                         
                                                            o atenționare care să indice, în înțelesul Regulamentelor (CE) nr. 767/2008 și (UE) 2018/1240, că resortisantul țării terțe în cauză a fost condamnat în ultimii 25 de ani pentru o infracțiune de terorism sau în ultimii 15 ani pentru orice altă infracțiune menționată în anexa la Regulamentul (UE) 2018/1240, dacă respectiva infracțiune este pasibilă, în temeiul dreptului intern, de o pedeapsă privativă de libertate sau de o măsură de siguranță privativă de libertate cu o durată maximă de cel puțin trei ani, inclusiv codul statului membru de condamnare.”;
                                                         
                                                      
                                          
                              
                                    (b)
                                 
                                 
                                    alineatul (7) se înlocuiește cu următorul text:
                                    
                                       „(7)   Atenționările și codurile statelor membre de condamnare, astfel cum se menționează în alineatul (1) litera (c) din prezentul articol, sunt accesibile și pot fi căutate exclusiv de către:
                                       
                                                   (a)
                                                
                                                
                                                   sistemul central al VIS, astfel cum a fost instituit prin articolul 2a alineatul (1) litera (b) din Regulamentul (CE) nr. 767/2008, în scopul verificării în temeiul articolului 7a din prezentul regulament coroborat cu articolul 9a alineatul (4) litera (e) sau cu articolul 22b alineatul (3) litera (e) din Regulamentul (CE) nr. 767/2008;
                                                
                                             
                                                   (b)
                                                
                                                
                                                   sistemul central al ETIAS, astfel cum este definit la articolul 3 alineatul (1) punctul 25 din Regulamentul (UE) 2018/1240, în scopul verificărilor efectuate în temeiul articolului 7b din prezentul regulament, coroborat cu articolul 20 alineatul (2) litera (n) din Regulamentul (UE) 2018/1240, în cazul în care răspunsurile pozitive sunt semnalate în urma verificării automate în temeiul articolului 20, al articolului 24 alineatul (6) litera (c) punctul (ii) și al articolului 54 alineatul (1) litera (b) din regulamentul respectiv.
                                                
                                             Fără a aduce atingere primului paragraf din prezentul alineat, atenționările și codul statului membru de condamnare menționate la alineatul (1) litera (c) nu sunt vizibile pentru nicio altă autoritate decât autoritatea centrală a statului membru de condamnare care a creat fișierul de date care face obiectul atenționării.”
                                    
                                 
                              
                  
                        5.
                     
                     
                        La articolul 7, alineatul (7) se înlocuiește cu următorul text:
                        
                           „(7)   În cazul unui răspuns pozitiv, sistemul central sau CIR furnizează în mod automat autorității competente informații referitoare la statele membre care dețin informații privind cazierul judiciar al resortisantului țării terțe, împreună cu numerele de referință asociate menționate la articolul 5 alineatul (1), precum și orice informații corespunzătoare privind identitatea. Astfel de informații privind identitatea sunt utilizate exclusiv în scopul de a verifica identitatea respectivului resortisant al unei țări terțe. Rezultatul unei căutări în sistemul central este utilizat exclusiv în următoarele scopuri:
                           
                                       (a)
                                    
                                    
                                       adresarea unei cereri în temeiul articolului 6 din Decizia-cadru 2009/315/JAI;
                                    
                                 
                                       (b)
                                    
                                    
                                       adresarea unei cereri, astfel cum este menționată la articolul 17 alineatul (3) din prezentul regulament;
                                    
                                 
                                       (c)
                                    
                                    
                                       sprijinirea obiectivului VIS de a evalua dacă solicitantul unei vize, al unei vize de lungă ședere sau al unui permis de ședere ar putea reprezenta o amenințare la adresa ordinii publice sau a siguranței interne, în conformitate cu Regulamentul (CE) nr. 767/2008; sau
                                    
                                 
                                       (d)
                                    
                                    
                                       sprijinirea obiectivului ETIAS de a contribui la un nivel ridicat de securitate, în conformitate cu Regulamentul (UE) 2018/1240.”
                                    
                                 
                     
                  
                        6.
                     
                     
                        Se adaugă următorul articol:
                        
                           „Articolul 7b
                           Utilizarea ECRIS-TCN pentru verificările ETIAS
                           
                              (1)   În scopul îndeplinirii sarcinilor care îi sunt conferite prin Regulamentul (UE) 2018/1240, unitatea centrală a ETIAS are dreptul de a accesa și de a căuta date din ECRIS-TCN. Cu toate acestea, unitatea centrală a ETIAS are drept de acces, în conformitate cu articolul 11 alineatul (8) din regulamentul respectiv, exclusiv la fișierele de date cărora li s-a adăugat o atenționare în temeiul articolului 5 alineatul (1) litera (c) din prezentul regulament.
                              Datele menționate la primul paragraf sunt utilizate exclusiv în scopul verificării efectuate de către:
                              
                                          (a)
                                       
                                       
                                          unitatea centrală a ETIAS în temeiul articolului 22 din Regulamentul (UE) 2018/1240; sau
                                       
                                    
                                          (b)
                                       
                                       
                                          unitățile naționale ale ETIAS în temeiul articolului 25a alineatul (2) din Regulamentul (UE) 2018/1240 în scopul consultării cazierelor judiciare naționale; cazierele judiciare naționale sunt consultate înainte de evaluările și deciziile menționate la articolul 26 din regulamentul respectiv și, după caz, înainte de emiterea evaluărilor și avizelor în temeiul articolului 28 din regulamentul respectiv.
                                       
                                    
                           
                              (2)   CIR este conectat la ESP pentru a permite verificările automate efectuate în temeiul articolului 20, al articolului 24 alineatul (6) litera (c) punctul (ii) și al articolului 54 alineatul (1) litera (b) din Regulamentul (UE) 2018/1240.
                           
                           
                              (3)   Fără a aduce atingere articolului 24 din Regulamentul (UE) 2018/1240, verificările automate efectuate în temeiul articolului 20, al articolului 24 alineatul (6) litera (c) punctul (ii) și al articolului 54 alineatul (1) litera (b) din regulamentul respectiv permit verificările ulterioare prevăzute la articolele 22 și 26 din regulamentul respectiv.
                              În scopul efectuării verificărilor menționate la articolul 20 alineatul (2) litera (n) din Regulamentul (UE) 2018/1240, sistemul central al ETIAS utilizează ESP pentru a compara datele din ETIAS cu datele din ECRIS-TCN pentru care a fost adăugată o atenționare în temeiul articolului 5 alineatul (1) litera (c) din prezentul regulament și cu articolul 11 alineatul (8) din Regulamentul (UE) 2018/1240, utilizând datele enumerate în tabelul de corespondență prevăzut în anexa II la prezentul regulament.”
                           
                        
                     
                  
                        7.
                     
                     
                        Alineatul (3) de la articolul 8 se înlocuiește cu următorul text:
                        
                           „(3)   Atenționările, astfel cum sunt menționate la articolul 5 alineatul (1) litera (c), se șterg automat la expirarea perioadei de păstrare menționate la alineatul (1) din prezentul articol sau la 25 de ani de la crearea atenționării în ceea ce privește condamnările legate de infracțiuni de terorism sau la 15 ani de la crearea atenționării în ceea ce privește condamnările legate de alte infracțiuni, luându-se în considerare situația care survine prima.”
                        
                     
                  
                        8.
                     
                     
                        La articolul 24, alineatul (1) se înlocuiește cu următorul text:
                        
                           „(1)   Datele introduse în sistemul central și în CIR sunt prelucrate exclusiv în următoarele scopuri:
                           
                                       (a)
                                    
                                    
                                       identificarea statelor membre care dețin informații privind cazierele judiciare ale resortisanților țărilor terțe;
                                    
                                 
                                       (b)
                                    
                                    
                                       sprijinirea obiectivului VIS de a evalua dacă solicitantul unei vize, al unei vize de lungă ședere sau al unui permis de ședere ar putea reprezenta o amenințare la adresa ordinii publice sau securității internă, în conformitate cu Regulamentul (CE) nr. 767/2008; sau
                                    
                                 
                                       (c)
                                    
                                    
                                       sprijinirea obiectivului ETIAS de a contribui la un nivel ridicat de securitate, în conformitate cu Regulamentul (UE) 2018/1240.
                                    
                                 Datele introduse în CIR se prelucrează, de asemenea, în conformitate cu Regulamentul (UE) 2019/818 pentru a facilita și a sprijini identificarea corectă a persoanelor înregistrate în ECRIS-TCN în conformitate cu prezentul regulament.”
                        
                     
                  
                        9.
                     
                     
                        Se introduce următorul articol:
                        
                           „Articolul 31b
                           Ținerea evidențelor în scopul asigurării interoperabilității cu ETIAS
                           În vederea consultărilor menționate la articolul 7b din prezentul regulament, se ține evidența tuturor operațiunilor de prelucrare a datelor din ECRIS-TCN efectuate în CIR și în ETIAS în conformitate cu articolul 69 din Regulamentul (UE) 2018/1240.”
                        
                     
                  
                        10.
                     
                     
                        La articolul 32 alineatul (3), al doilea paragraf se înlocuiește cu următorul text:
                        „În fiecare lună, eu-LISA transmite Comisiei statistici referitoare la înregistrarea, stocarea și schimbul de informații extrase din cazierele judiciare prin intermediul ECRIS-TCN și al aplicației de referință a ECRIS, inclusiv statistici referitoare la fișierele de date care includ o atenționare, astfel cum este menționată la articolul 5 alineatul (1) litera (c). eu-LISA se asigură că identificarea individuală nu este posibilă pe baza respectivelor statistici. La cererea Comisiei, eu-LISA pune la dispoziția acesteia statistici privind aspecte specifice legate de punerea în aplicare a prezentului regulament.”
                     
                  
                        11.
                     
                     
                        Se adaugă următoarea anexă:
                        
                           
                              „ANEXA II
                              Tabel de corespondență
                              
                                          Datele menționate la articolul 17 alineatul (2) din Regulamentul (UE) 2018/1240 transmise de sistemul central al ETIAS
                                       
                                       
                                          Datele din ECRIS-TCN corespunzătoare, menționate la articolul 5 alineatul (1) din prezentul regulament, cu care sunt comparate datele din ETIAS
                                       
                                    
                                          numele (de familie)
                                       
                                       
                                          numele (de familie)
                                       
                                    
                                          numele la naștere
                                       
                                       
                                          numele anterioare
                                       
                                    
                                          prenumele (numele de botez)
                                       
                                       
                                          prenumele (numele de botez)
                                       
                                    
                                          alte nume [pseudonime, nume artistic(e), nume uzual(e)]
                                       
                                       
                                          pseudonime sau nume de împrumut
                                       
                                    
                                          data nașterii
                                       
                                       
                                          data nașterii
                                       
                                    
                                          locul nașterii
                                       
                                       
                                          locul nașterii (localitatea și țara)
                                       
                                    
                                          țara nașterii
                                       
                                       
                                          locul nașterii (localitatea și țara)
                                       
                                    
                                          sexul
                                       
                                       
                                          genul
                                       
                                    
                                          cetățenia actuală
                                       
                                       
                                          cetățenia sau cetățeniile
                                       
                                    
                                          alte cetățenii (dacă este cazul)
                                       
                                       
                                          cetățenia sau cetățeniile
                                       
                                    
                                          tipul documentului de călătorie
                                       
                                       
                                          tipul documentelor de călătorie ale persoanei
                                       
                                    
                                          numărul documentului de călătorie
                                       
                                       
                                          numărul documentelor de călătorie ale persoanei
                                       
                                    
                                          țara emitentă a documentului de călătorie
                                       
                                       
                                          denumirea autorității emitente
                                       
                                    
                        
                     
                  
         
            Articolul 2
            Modificarea Regulamentului (UE) 2019/818
            Regulamentul (UE) 2019/818 se modifică după cum urmează:
            
                        1.
                     
                     
                        La articolul 18 se introduce următorul alineat:
                        
                           „(1b)   În scopul articolului 20 din Regulamentul (UE) 2018/1240, CIR stochează, de asemenea, într-o formă separată în mod logic de datele menționate la alineatul (1) din prezentul articol, datele menționate la articolul 5 alineatul (1) litera (c) din Regulamentul (UE) 2019/816. Datele menționate la articolul 5 alineatul (1) litera (c) din Regulamentul (UE) 2019/816 sunt accesibile exclusiv în modul menționat la articolul 5 alineatul (7) din respectivul regulament.”
                        
                     
                  
                        2.
                     
                     
                        La articolul 68 se introduce următorul alineat:
                        
                           „(1b)   Fără a aduce atingere alineatului (1) din prezentul articol, ESP este pus în funcțiune, în scopurile efectuării de verificări automate doar în temeiul articolului 20, al articolului 23, al articolului 24 alineatul (6) litera (c) punctul (ii), al articolului 41 și al articolului 54 alineatul (1) litera (b) din Regulamentul (UE) 2018/1240, după ce sunt îndeplinite condițiile prevăzute la articolul 88 din regulamentul menționat.”
                        
                     
                  
         
            Articolul 3
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în statele membre în conformitate cu tratatele.
            Adoptat la Strasbourg, 7 iulie 2021.
            
               
                  Pentru Parlamentul European
               
               
                  Președintele
               
               D. M. SASSOLI
            
            
               
                  Pentru Consiliu
               
               
                  Președintele
               
               A. LOGAR
            
         
         
            (1)  Poziția Parlamentului European din 8 iunie 2021 (nepublicată încă în Jurnalul Oficial) și decizia Consiliului din 28 iunie 2021.
         
            (2)  Regulamentul (UE) 2018/1240 al Parlamentului European și al Consiliului din 12 septembrie 2018 de instituire a Sistemului european de informații și de autorizare privind călătoriile (ETIAS) și de modificare a Regulamentelor (UE) nr. 1077/2011, (UE) nr. 515/2014, (UE) 2016/399, (UE) 2016/1624 și (UE) 2017/2226 (JO L 236, 19.9.2018, p. 1).
         
            (3)  Regulamentul (UE) 2021/1150 al Parlamentului European și al Consiliului din 7 iulie 2021 de modificare a Regulamentelor (UE) 2018/1862 și (UE) 2019/818 în ceea ce privește stabilirea condițiilor de acces la alte sisteme de informații ale UE în scopuri legate de Sistemul european de informații și de autorizare privind călătoriile (a se vedea pagina 1 din prezentul Jurnal Oficial).
         
            (4)  Regulamentul (UE) 2021/1152 al Parlamentului European și al Consiliului din 7 iulie 2021 de modificare a Regulamentelor (CE) nr. 767/2008, (UE) 2017/2226, (UE) 2018/1240, (UE) 2018/1860, (UE) 2018/1861 și (UE) 2019/817 în ceea ce privește stabilirea condițiilor de acces la alte sisteme de informații ale UE în scopuri legate de Sistemul european de informații și de autorizare privind călătoriile (a se vedea pagina 15 din prezentul Jurnal Oficial).
         
            (5)  Regulamentul (UE) 2019/816 al Parlamentului European și al Consiliului din 17 aprilie 2019 de stabilire a unui sistem centralizat pentru determinarea statelor membre care dețin informații privind condamnările resortisanților țărilor terțe și ale apatrizilor (ECRIS-TCN), destinat să completeze sistemul european de informații cu privire la cazierele judiciare, și de modificare a Regulamentului (UE) 2018/1726 (JO L 135, 22.5.2019, p. 1).
         
            (6)  Regulamentul (UE) 2019/818 al Parlamentului European și al Consiliului din 20 mai 2019 privind instituirea unui cadru pentru interoperabilitatea dintre sistemele de informații ale UE în domeniul cooperării polițienești și judiciare, al azilului și al migrației și de modificare a Regulamentelor (UE) 2018/1726, (UE) 2018/1862 și (UE) 2019/816 (JO L 135, 22.5.2019, p. 85).
         
            (7)  Regulamentul (UE) nr. 603/2013 al Parlamentului European și al Consiliului din 26 iunie 2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii și de modificare a Regulamentului (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă, în spațiul de libertate, securitate și justiție (JO L 180, 29.6.2013, p. 1).
         
            (8)  Regulamentul (UE) 2019/817 al Parlamentului European și al Consiliului din 20 mai 2019 privind instituirea unui cadru pentru interoperabilitatea dintre sistemele de informații ale UE în domeniul frontierelor și al vizelor și de modificare a Regulamentelor (CE) nr. 767/2008, (UE) 2016/399, (UE) 2017/2226, (UE) 2018/1240, (UE) 2018/1726 și (UE) 2018/1861 ale Parlamentului European și ale Consiliului și a Deciziilor 2004/512/CE și 2008/633/JAI ale Consiliului (JO L 135, 22.5.2019, p. 27).
         
            (9)  Regulamentul (UE) 2018/1726 al Parlamentului European și al Consiliului din 14 noiembrie 2018 privind Agenția Uniunii Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (eu-LISA) și de modificare a Regulamentului (CE) nr. 1987/2006 și a Deciziei 2007/533/JAI a Consiliului, precum și de abrogare a Regulamentului (UE) nr. 1077/2011 (JO L 295, 21.11.2018, p. 99).
         
            (10)  Directiva 2004/38/CE a Parlamentului European și a Consiliului din 29 aprilie 2004 privind dreptul la liberă circulație și ședere pe teritoriul statelor membre pentru cetățenii Uniunii și membrii familiilor acestora, de modificare a Regulamentului (CEE) nr. 1612/68 și de abrogare a Directivelor 64/221/CEE, 68/360/CEE, 72/194/CEE, 73/148/CEE, 75/34/CEE, 75/35/CEE, 90/364/CEE, 90/365/CEE și 93/96/CEE (JO L 158, 30.4.2004, p. 77).
         
            (11)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).